cyanic-selkie/wikianc huggingface dataset:
டீகோ மரடோனா
குடும்பம்
விவாகரத்திற்கு பிறகு, க்ளவுடியா தனது வாழ்க்கையை திரையரங்கு தயாரிப்பாளராக அமைத்துக் கொண்டார் மேலும் தால்மா நடிப்பு துறையில் வாழ்க்கை அமைத்துக் கொள்ள ஆர்வமாக உள்ளார்; லாஸ் ஏஞ்சல்ஸ் நகரில் உள்ள ஆக்டர்'ஸ் ஸ்டூடியோவில் சேர வேண்டும் என்ற தனது ஆசையை வெளிப்படுத்தினார்.
இவரது இளைய மகள் ஜியானினா அடெல்டிகோ மேட்ரிட் அணியின் ஸ்ட்ரைக்கர் சீரிகோ ஆக்யுரோ என்பவருக்கு திருமணம் செய்ய நிச்சயம் செய்யப்பட்டுள்ளது. இவரது மகன் டீகோ சின்காரா இத்தாலியில் கால்பந்து வீரராக உள்ளார்.
மயக்க மருந்து தவறாக பயன்படுத்துதல் மற்றும் உடல்நல விளைவுகள்
1980 களின் மத்தியப் பகுதி முதல் 2004 ஆம் ஆண்டு வரை கொக்கைன் என்ற போதைப் பொருளுக்கு டீகோ மரடோனா அடிமையாக இருந்தார். 1983 ஆம் ஆண்டு பார்சிலோனாவில் போதை மருந்தை பயன்படுத்த தொடங்கினார் என்று கூறப்படுகிறது. இந்த நேரங்களில் நாப்போலி அணிக்காக இவர் விளையாடிக்கொண்டிருந்தார், இதன் தொடர்ச்சியான உபயோகத்தினால் போதைப் பொருளுக்கு அடிமையாகி கால்பந்து விளையாடும் திறமையின்றி இருந்தார்.
இதை தொடர்ந்த ஆண்டுகள் மற்றும் ஓய்வு பெறும் ஆண்டுகள் வரை இவரது உடல்நிலம் மிகவும் மோசமானது. 2000 ஆம் ஆண்டு ஜனவரி மாதம் 4 ஆம் தேதி உருகுவே நாட்டின் புண்ட்டா டெல் எஸ்டே என்ற இடத்திற்கு விடுமுறையை கழிக்க சென்று இருந்த போது உள்ளூர் மருத்துவமனை ஒன்றில் அவசர சிகிச்சை பிரிவில் மரடோனா சேர்க்கப்பட்டார். உடல்நல சிக்கல் காரணமாக இதய தசைகள் சேதம் அடைந்து இருப்பது கண்டறியப்பட்டு இருப்பதாக செய்தியாளர் சந்திப்பின் போது மருத்துவர்கள் தெரிவித்தனர். இரத்ததில் கொக்கைன் பொருட்கள் இருந்தது பின்பு கண்டறியப்பட்டதாகவும் மேலும் இது பற்றி காவல்துறையிடம் விளக்கம் அளிக்க வேண்டும் என்று கூறப்பட்டது. இதற்கு பிறகு அர்ஜென்டினாவை விட்டு வெளியேற போதைப் பொருள் மறுவாழ்வு மையத்தில் சேர்வதற்காக க்யூபா சென்று விட்டார்.
உடல் எடையை அதிகரிக்கும் விருப்பத்தில் மரடோனா இருந்தார், தனது விளையாட்டு வாழ்க்கையின் இறுதியிலிருந்து மட்டுமீறிய கொழுப்புகளினால் மிக அதிக எடை கொண்டு பாதிக்கப்பட்டார், 2005 ஆம் ஆண்டு மார்ச் மாதம் 6 ஆம் தேதி கொலம்பியா நாட்டில் கார்டாஜெனா டி இண்டியாஸ் என்ற இடத்தில் உள்ள மருத்துவமனையில் இரைப்பை மாற்று வழி அறுவை சிகிச்சை செய்து கொள்ளும் வரை அதிக உடல் எடையினால் பாதிக்கப்பட்டார். இந்த அறுவை சிகிச்சைக்கு பிறகு மெலிந்த உடலுடன் பொதுமக்கள் பார்வைக்கு மரடோனா வந்தார்.
கொக்கைன் அதிகமாக பயன்படுத்திய காரணத்தினால் இதயத்திசு இறப்பு நோயினால் பாதிக்கப்பட்டு ப்யூனோஸ் ஏரிஸ் மருத்துவமனையில் அவசர சிகிச்சை பிரிவில் அவர் அனுமதிக்கப்பட்டுள்ளதாக 2004 ஆம் ஆண்டு ஏப்ரல் மாதம் 18 ஆம் தேதி மருத்துவர்கள் அறிவித்தனர். மருத்துவமனையைச் சுற்றி ரசிகர்கள் கூட்டம் அதிகமாக குவிந்தது. அவருக்கு மாரடைப்பு ஏற்பட்ட சில நாட்கள் கழித்து, செவிலியர் ஒருவர் அலைபேசியில் மரடோனாவைப் புகைப்படம் எடுத்தது கண்டறியப்பட்டு அவர் மருத்துவமனை மேலாளர்களால் பணி நீக்கம் செய்யப்பட்டார். ஏப்ரல் மாதம் 23 ஆம் தேதி சுவாசித்தலை எளிதாக்கும் கருவி அகற்றப்பட்டு மருத்துவமனையின் அவசர சிகிச்சைப் பிரிவில் சில நாட்கள் வைக்கப்பட்டு ஏப்ரல் 29 ஆம் தேதி மருத்துவமனையிலிருந்து வீட்டிற்கு அனுப்பபட்டார். மாரடைப்பு ஏற்படும் முன்பு வரை தான் அதிக காலம் வசித்துவந்த க்யூபாவிற்கு செல்ல வேண்டும் என முயற்சி செய்தார், ஆனால் சட்டபூர்வ பாதுகாப்புடன் தான் செல்ல வேண்டும் என்று நீதி மன்றத்தில் மனுத் தாக்கல் செய்து இவரது குடும்பம் அதைத் தடை செய்தது.
2007 ஆம் ஆண்டு மார்ச் மாதம் 29 ஆம் தேதி ப்யூனோஸ் ஏரிஸ் பகுதியில் உள்ள மருத்துவமனையில் மரடோனா மீண்டும் அனுமதிக்கப்பட்டார். ஆல்கஹால் அதிகமாக பயன்படுத்தியதால் பாதிக்கப்பட்ட கல்லீரல் சிகிச்சைக்காக மருத்துவமனையில் சேர்க்கப்பட்டு ஏப்ரல் மாதம் 11 ஆம் தேதி வீட்டிற்கு அனுப்பப்பட்டார், ஆனால் இரண்டு நாட்கள் கழித்து மீண்டும் மருத்துவமனையில் அனுமதிக்கப்பட்டார். ஒரு மாதத்திற்குள் மூன்று முறை தவறான செய்திகள் வெளியிடப்பட்டதையும் சேர்த்து பின்வந்த நாட்களில் இவரது உடல்நிலைப் பற்றிய தவறான செய்திகள் வெளிவந்தன. ஆல்கஹால் சம்பந்தப்பட்ட சிக்கல்களைத் தீர்க்கும் உளநோய் மருத்துவமனைக்கு மாற்றிய பிறகு அவரை மே மாதம் 7 ஆம் தேதி வீட்டிற்கு அனுப்பினர்.
2007 ஆம் ஆண்டு மே மாதம் 8 ஆம் தேதி அர்ஜென்டினாவின் தொலைக்காட்சி நிகழ்ச்சி ஒன்றில் தோன்றிய மரடோனா குடிப்பது மற்றும் போதைப் பொருள்களை பயனபடுத்துவதை இரண்டரை ஆண்டுகளாக நிறுத்தி விட்டதாக கூறினார்.
அரசியல் கண்ணோட்டங்கள்
மரடோனா வெனிசுலா அதிபர் ஹூஹோ சாவேஸின் ஆதரவாளரும் ஆவார். 2005 ஆம் ஆண்டில் சாவேஸை சந்திக்கு எண்ணத்துடன் வெனிசுலா சென்ற மரடோனா, மிராஃபோலோர்ஸில் வைத்து வரவேற்கப்பட்டார். அந்தச் சந்திப்பு முடிந்த பிறகு, தான் ஒரு "சிறந்த மனிதரை" ("அன் க்ராண்டே" ஸ்பானிஷ் மொழியில்) சந்திக்க வந்ததாகவும் இங்கு மிகச் சிறந்த மனிதரை கண்டதாகவும் ("அன் கிகாண்டே" ஸ்பானிஷ் மொழியில் மிகச் சிறந்த மனிதர் என்று பொருள்படும்).
"நான் சாவேஸை நம்புகிறேன், நானும் ஒரு சாவேஸ்டா. ஃபிடல் செய்த எதுவும், சாவேஸ் செய்த எதுவும், என்னைப் பொறுத்த வரையில் சிறந்தது" என்று மரடோனா கூறினார்.
ஏகாதிபத்தியம் எதிரான தனது எதிர்ப்பை, அர்ஜென்டினாவின் மார் டெல் ப்ளாடா என்ற இடத்தில் சம்மிட் ஆஃப் த அமெரிக்காஸ் என்ற பெயரில் 2005 ஆம் ஆண்டு வெளியிட்டார். அமெரிக்க ஒன்றியத்தின் அதிபர் ஜார்ஜ். டபுள்யூ. புஷ் அர்ஜென்டினா வருவதற்கு எதிர்ப்பு தெரிவித்து "<tt>ஸ்டாப் புஷ்</tt>" மற்றும் புஷ்சை மனித குப்பை என்று குறிப்பிடும் வகையில் டி-சர்ட் அணிந்து போராட்டாத்தில் ஈடுபட்டிருந்தார்.
2007 ஆம் ஆண்டு ஆகஸ்ட் மாதத்தில் சாவேஸின் வாராந்திர தொலைக்காட்சி தொடரில் தோன்றி: "அமெரிக்க ஒன்றியத்திலிருந்து வரும் எதுவாயினும் அதை தான் வெறுப்பதாகக் கூறினார். எல்லா வகையிலும் நான் அதை வெறுக்கிறேன்."
2007 ஆம் ஆண்டு டிசம்பர் மாதம் ஈரான் மக்களுக்கு ஆதரவாக வாசகம் எழுதிய சட்டை ஒன்றை மரடோனா வழங்கினார்: இந்த சட்டையானது ஈரான் இராணுவத்தின் அயல்நாட்டு விவகாரங்கள் அருங்காட்சியகத்தில் காட்சிக்கு வைக்கப்பட்டுள்ளது.
குருந்தனக்கோட்டை ஊராட்சி (சிவகங்கை)
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
88
ஆண்டு 88 (LXXXVIII ) என்பது பழைய ஜூலியன் நாட்காட்டியில் செவ்வாய்க்கிழமையில் தொடங்கும் ஒரு நெட்டாண்டு ஆகும். அக்காலத்தில் இவ்வாண்டு "அகஸ்டசு மற்றும் ரூபுசு ஆகியோரின் ஆட்சி ஆண்டு" (Year of the Consulship of Augustus and Rufus) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 841" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 88 என அழைக்கும் முறை நடைமுறைக்கு வந்தது. கிறித்தவ பொது ஆண்டு முறையில் இது 88வது ஆண்டாகும். இதற்கு முந்தைய ஆண்டு கிபி 87 ஆகும்.
டீகோ மரடோனா
பணச் சிக்கல்கள்
இத்தாலிய அரசுக்கு செலுத்த வேண்டிய வரித் தொகை 37 மில்லியன் யூரோவை மரடோனா தன் வசம் வைத்து இருப்பதாக 2009 ஆம் ஆண்டு மார்ச் மாதம் இத்தாலிய அதிகாரிகள் கூறினர்; இந்த வரித் தொகையில் 23.5 மில்லியன் யூரோ மரடோனா வாங்கிய கடன் தொகையின் வட்டியாகும். இந்த அறிக்கைக்கு பிறகு, 42,000 யூரோ மற்றும் இரண்டு ஆடம்பர கடிகாரங்கம் மேலும் காதணி இணை ஒன்று போன்றவற்றை மரடோனா செலுத்தினார்.
குருந்தனக்கோட்டை ஊராட்சி (சிவகங்கை)
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
88
88 இன் நாட்காட்டி
பகுப்பு:88 பகுப்பு:80கள்
டீகோ மரடோனா
பிரபலக் கலாச்சாரத்தில்
1986 ஆம் ஆண்டிலிருந்து வெளிநாடுகளில் உள்ள அர்ஜென்டினாவைச் சேர்ந்த மக்களுக்கு மரடோனாவின் பெயர் அங்கீகாரத்தின் அடையாளம் ஆகும். இங்கிலாந்திற்கு எதிராக கையால் அடிக்கப்பட்ட கடவுளின் கோலை கௌவரவப்படுத்தும் விதமாக ஹூக்கே கோக்கே என்ற பாடல் தொகுப்பில் ட்ராடன் ஆர்மி ஒரு பாடலை பாடியுள்ளனர். அர்ஜென்டினாவைப் பொறுத்தவரை தலைசிறந்தவர்கள் பற்றி பேசும் போது மரடோனாவின் பெயர் கண்டிப்பாக குறிப்பிடப்படும். எல் ஹிஜோ டெல் லா நோவியா ("சன் ஆப் த ப்ரைட்") என்ற அர்ஜென்டினா திரைப்படத்தில் கத்தோலிக்க மதகுரு போன்று நடித்த ஒருவர் மதுவை ஆதரிக்கும் ஒருவரிடம்: "அவர்கள் தன்னிடம் வன்முறையாக நடந்து கொண்டதாகக் கூறினார்." இந்தக் குறும்பு செயலை அதிகமாக நிகழ்த்தியதற்காக ஒரு நண்பர் அவரை திட்டிய போது, இந்த பொய்யான மதகுரு: "நான் மரடோனாவைப் பற்றி பேசிக் கொண்டிருந்தேன் என்று கோபத்துடன் விடையளித்தார்".
எல் காஸாடோர் டி அவெண்ட்சுராஸ் என்ற நகைச்சுவை புத்தகத்தில் மரடோனா பல்வேறு உருவமாக சித்தரிக்கப்பட்டுள்ளார். இந்த நகைச்சுவைப் புத்தகம் முடிந்த பிறகு, "எல் டை" என்ற பெயரில் மரடோனாவை முக்கிய பாத்திரமாக வைத்து புதிய நகைச்சுவைப் புத்தகம் ஒன்றை வெளியிட்டனர்.
அர்ஜென்டினாவின் ரொஸாரியோ நகரில் உள்ள ரசிகர்கள் "சர்ச் ஆப் மரடோனா" என்ற அமைப்பை நிறுவியுள்ளனர். 2003 ஆம் ஆண்டில் வந்த மரடோனாவின் 43 வது பிறந்த நாள் 43 டி.டி தொடங்குவதை குறித்தது - "டெஸ்ப்யூஸ் டி டீகோ" அல்லது டீகோவிற்கு பிறகு - இதன் நிறுவன உறுப்பினர்கள் 200 பேருக்காக. பல்லாயிரக்கணக்கான் உறுப்பினர்கள் தேவாலயத்தின் அதிகாரப்பூர்வ வலைத்தளம் மூலம் உறுப்பினர்களாக இணைந்துள்ளனர்.
குவரானா அண்டார்டிகா என்ற பிரேஸிலின் குளிர்பானத்திற்கான தொலைக்காட்சி விளம்பரத்தில் மரடோனா பிரேஸிலின் தேசிய கால்பந்து அணியின் உறுப்பினராக, ஜெர்ஸி அணியின் மஞ்சள் நிற உடையை அணிந்துக் கொண்டு பிரேஸில் நாட்டின் தேசிய பாடலை பிரேஸில் வீரர்களான காகா மற்றும் ரொனோல்டோ ஆகியோருடன் இணைந்து பாடுவது போன்று படம்பிடிக்கப்பட்டிருந்தது. இந்த பிரேஸில் நாட்டு குளிர்பானத்தை இரவு அதிகமாக குடித்ததால் வந்த கெட்ட கனவு என்பதை உணர்ந்து எழுவது போன்று விளம்பரத்தில் வரும். இதன் வெளியீட்டிற்கு பிறகு சில விவாதங்களை அர்ஜென்டினாவின் ஊடகங்களில் இது தோற்றுவித்தது (எனினும் இந்த விளம்பரம் அர்ஜென்டினா சந்தையில் வெளியிடப்படவில்லை, ரசிகர்கள் இணையத்தளம் மூலம் கண்டனர்). பிரேஸிலின் தேசிய அணி ஜெர்ஸியின் சட்டையை அணிவதில் தனக்கு எந்த ஒரு சிக்கலும் இல்லை என்று மரடோனா கூறினார், ஆனால் போகா ஜூனியர்ஸின் எதிரியான ரிவர் ப்ளேட் அணியின் சட்டை அணிவதை மறுத்துவிட்டார்.
வீரர்
244||150||colspan="2"|-||colspan="2"|-||244||150 62||27||18||7||7||8||87||46 188||81||45||29||25||5||258||115 494||258||63||36||32||13||589||311
புற இணைப்புகள்
‎
சதாசிவ ஐயர்
சதாசிவ் ஐயர் (பிறப்பு 29 டிசம்பர் 1972) ஒரு இந்திய முன்னாள் முதல் தர துடுப்பாட்ட வீரர் ஆவார். அவர் இப்போது நடுவராக உள்ளார். 2015-16 பருவகாலத்தில் ரஞ்சிக் கோப்பைப் போட்டிகளில் நடுவராகக் கடமையாற்றினார்.
மேற்கோள்கள்
<references group="" responsive="1"> பகுப்பு:இந்தியத் துடுப்பாட்ட நடுவர்கள் பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1972 பிறப்புகள்
விண்ணுக்கும் மண்ணுக்கும்
விண்ணுக்கும் மண்ணுக்கும் திரைப்படம் 2001 ஆம் ஆண்டு வெளிவந்த தமிழ்த் திரைப்படமாகும். இராஜகுமரனின் இயக்கத்தில் வெளிவந்த இத்திரைப்படத்தில் விக்ரம், தேவயானி, சரத்குமார், குஷ்பூ போன்ற பலர் நடித்துள்ளனர்.
வகை
காதல்படம்
பகுப்பு:2001 தமிழ்த் திரைப்படங்கள்‎ பகுப்பு:விக்ரம் நடித்துள்ள திரைப்படங்கள் பகுப்பு:சிற்பி இசையமைத்த திரைப்படங்கள்
சுலக்சனா நாயக்
சுலக்சனா நாயக் (Sulakshana Naik , பிறப்பு: நவம்பர் 10 1978), இந்தியா  பெண்கள் தேர்வுத் துடுப்பாட்ட  அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளிலும், 31  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 2002 - 2006 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   2002 - 2009/10 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
மேற்கோள்கள்
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1978 பிறப்புகள் பகுப்பு:வாழும் நபர்கள் பகுப்பு:மகாராட்டிர விளையாட்டு வீரர்கள்
தொலைக்காட்சி அலைவாங்கி
தொலைக்காட்சி அலைவாங்கி  (TV aerial அல்லது TV Antenna) காற்றில் பரப்பப்படும் புவிப்புறத் தொலைக்காட்சி குறிப்பலைகளை பெறுவதற்கான சிறப்பு அலைவாங்கிகளாகும். இவை அதி உயர் அதிர்வெண் பட்டையில் 41 முதல் 250 மெகாஹெர்ட்சு வரையும் மீ உயர் அதிர்வெண் பட்டையில் 470 to 960 மெகாஹெர்ட்சு வரையுமுள்ள அதிர்வெண்களில் ஒளிபரப்பப்படும்  தொலைக்காட்சி அலைவரிசைகளை உள்வாங்கக் கூடியவை. இவை இரண்டு வகையாக தயாரிக்கப்படுகின்றன: மிகவும் பரவலாக பயன்படுத்தப்படும் அலைவாங்கிகள்: இருமுனைவ அலைவாங்கியும் ("முயல் காதுகள்")  சுருள் அலைவாங்கிகளுமாகும். பெரிய அலைவாங்கிகளில் யாகி அலைவாங்கியும்  மடக்கை அமைப்பிட அலைவாங்கியுமாகும்.
வெளி இணைப்புகள்
பகுப்பு:அலைவாங்கிகள்
இடர்
இடர் (Risk) என்பது ஒரு செயலை முன்னெடுக்கும் எதிர்பாக்கும் விளைவுகளில் இருந்து மாறுபட்ட விளைவுகளுக்கான வாய்புக்களை சுட்டுவது ஆகும். பொதுவாக பாதகமான விளைவுகள் ஏற்படக் கூடியதற்கான வாய்ப்பு ஆகும். அன்றாட செயற்பாடுகளில் இருந்து, பல்நாட்டுத் திட்டங்கள் வரை இடர் பற்றிய கவனமும், அதை குறைப்பதற்கான மேலாண்மையும் தேவைப்படுகிறது. அதே வேளை இடர்களை சமாளித்து செயற்பாடுகளை முன்னெடுப்பதன் மூலமே பலன்களை எட்ட முடியும் என்பதும் நம்பிக்கையாக இருக்கிறது.
வெளி இணைப்புகள்
பகுப்பு:இடர்
பல்லவாடா ஊராட்சி
பல்லவாடா ஊராட்சி (Pallavada Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1553 ஆகும். இவர்களில் பெண்கள் 813 பேரும் ஆண்கள் 740 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அஞ்சலை அம்மாள் மகாலிங்கம் பொறியியல் கல்லூரி
அஞ்சலை அம்மாள் மகாலிங்கம் பொறியியல் கல்லூரி (Anjalai Ammal Mahalingam Engineering College) ( AAMEC ) என்பது இந்தியாவின், தமிழ்நாட்டின், திருவாரூர் மாவட்டத்தில் உள்ள பொறியியல் கல்லூரி ஆகும். 1995 இல் நிறுவப்பட்ட இக்கல்லூரியானது பொறியியல் மற்றும் நிர்வாகவியலில் உயர் கல்வியை வழங்குகிறது.
அஞ்சலை அம்மாள் மகாலிங்கம் பொறியியல் கல்லூரியானது அண்ணா பல்கலைக்கழகம் திருச்சியுடன் இணைவுபெற்றது. இந்த கல்லூரிக்கு அகில இந்திய தொழில்நுட்ப கல்விக் குழு (ஏ.ஐ.சி.டி.இ) ஒப்புதல் அளித்தது.
கல்லூரியின் பின்புற நுழைவாயிலில் தொடருந்து நிலையத்தைக் கொண்டுள்ளது.
கல்வி
இக்கல்லூரியானது ஆறு இளங்கலை மற்றும் இரண்டு முதுகலை படிப்புகளை வழங்குகிறது.
குறிப்புகள்
பகுப்பு:திருவாரூர் மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள் பகுப்பு:Coordinates on Wikidata பகுப்பு:அண்ணா பல்கலைக்கழக இணைவுக்கல்லூரிகள்
ஜில்லா (திரைப்படம்)
ஜில்லா (Jilla) 2014ல் திரைக்கு வந்த ஒரு தமிழ்த் திரைப்படமாகும். மோகன்லால், விஜய், காஜல் அகர்வால், பூர்ணிமா பாக்யராஜ் ஆகியோர் நடித்து வெளிவந்த இப்படத்திற்கு, டி. இமான் இசையமைத்துள்ளார். மேலும் இப்படத்தை எழுதி இயக்கியவர் இரா.தி நேசன் ஆவார். இப்படம் 2014 சனவரி 10 ஆம் திகதி தைப்பொங்கல் வெளியீடாக வெளிவந்தது.
கதைச்சுருக்கம்
மோகன்லால் (சிவா) மதுரையின் பெரிய தாதா (குற்றச்செயல் புரிபவர்களின் தலைவர்) விஜய்யின் (சக்தி) அப்பா அவரிடம் வேலை செய்கிறார். மோகன்லாலின் மனைவியை பிரசவத்திற்காக மருத்துவமனைக்கு அழைத்து செல்லும் போது மோகன்லால் குடும்பத்தை கொல்ல அவரின் எதிரிகள் முயலும் போது விஜய்யின் அப்பா காவல்துறை அதிகாரி ஒருவரால் கொல்லப்படுகிறார். மோகன்லால் விஜய்யை தன் குழந்தையாக வளர்க்கிறார். அதை பார்த்ததிலிருந்து விஜய்க்கு காவல்துறை என்றாலே வெறுப்பு. அவர் சாலையில் பார்த்த பெண்ணின் (காஜல் அகர்வால்) மீது காதல் கொள்கிறார். காஜல் அகர்வால் ஒரு காவல்துறை அதிகாரி. மோகன்லாலை காவல்துறை அதிகாரி ஒருவர் அசிங்கப்படுத்தி விடுவதால் அவர் விஜயை காவல்துறை அதிகாரி ஆக்குகிறார். விஜய் மோகன்லாலின் குற்றச்செயல்களுக்கு உதவுகிறார். ஓர் குற்றச்செயலின் போது குழந்தைகள் நிறைய பேர் இறந்ததை தொடர்ந்து விஜய் குற்றச்செயல்களுக்கு எதிராக திரும்புகிறார். மோகன்லாலை குற்றச்செயல்கள் புரியக்கூடாது என்கிறார். அதனால் இருவருக்கும் மோதல் வருகிறது. மோகன்லாலின் கடைகளை தீவைத்து அழித்து அதை விஜய்யின் மீது ஓர் கும்பல் பழி போடுகிறது. அவர்களால் மோகன்லாலின் சொந்த மகன் கொல்லப்படுகிறார். அதை விஜய்யின் மீது சுமத்துகிறார்கள். அதை மோகன்லால் நம்பினாரா, விஜய் மோகன்லாலுடன் இணைந்தாரா? எப்படி உண்மையான குற்றவாளிகளை கண்டுபிடித்து விஜய் அழிக்கிறார் என்பதை இயக்குநர் விறுவிறுப்பாக சொல்லியுள்ளார். பின்னர் அவர் அந்த நேரத்தில்
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2014 தமிழ்த் திரைப்படங்கள் பகுப்பு:விஜய் நடித்துள்ள திரைப்படங்கள் பகுப்பு:மதுரைக்களத் திரைப்படங்கள் பகுப்பு:காஜல் அகர்வால் நடித்துள்ள திரைப்படங்கள் பகுப்பு:டி. இமான் இசையமைத்த தமிழ்த் திரைப்படங்கள் பகுப்பு:சூரி நடித்த திரைப்படங்கள் பகுப்பு:தம்பி ராமையா நடித்த திரைப்படங்கள்
சி என் எம் - 25 (நெல்)
சி என் எம் - 25 (CNM-25) என்பது; 1978 ஆம் ஆண்டு அறிமுகப்படுத்தப்பட்ட, புதிய, குறுகிய மற்றும் மத்தியகாலம் என இரு கால அளவில் பயிராகும் நெல் வகையாகும். சூன் - செப்டம்பர் வரையிலான கோடைப் பருவத்தில் (Kharif) 103 நாட்களிலும், போரோ எனும் பருவத்தில் (Boro) 148 நாட்களில் அறுவடைக்கு வரக்கூடிய இந்த நெல் இரகம், ஐ ஆர் 8 நெல் வகையிலிருந்து சடுதிமாற்றி உருவாக்கப்பட்ட நெல் வகையாகும். செந்நிறக் களிமண், மற்றும் வண்டல் மண் போன்ற நிலப் பகுதிகளில் நன்கு வளரத் தக்க இந்த நெற்பயிரின் தானியமணிகள், நீண்டு தடித்து காணப்படுகிறது. 81 சென்டிமீட்டர் (81 cm) குள்ளமான இந்த நெற்பயிர், ஒரு எக்டேருக்கு கோடைப் பருவத்தில் சுமார் 4000 - 4300 கிலோ (40-43 Q/ha) மகசூலும், மற்றும் போரோ பருவத்தில் சுமார் 5800 - 6000 கிலோ (58-60 Q/h) மகசூலும் தரவல்லது. மேலும் இந்நெல் இரகம், வடகிழக்கு இந்திய பகுதியான மேற்கு வங்க மாநிலத்தில் பெரும்பான்மையாக பயிரிடப்படுகின்றது.
இரசாவி கொராசான் மாகாணம்
இரசாவி கொரசான் மாகாணம் (Razavi Khorasan Province (Persian, Ostâne Xorâsâne Razavi) என்பது ஈரானின் முப்பத்தோறு மாகாணங்களில் ஒன்று ஆகும். இந்த நிலப்பகுதியானது, ஈரானின் வடகிழக்குத் திசையில் அமைந்துள்ள, ஒரு மாகாணம் ஆகும். மசுகது என்ற நகரமானது, இம்மாகாணத்தின் நடுவில் அமைந்து, இதன் தலைநகரமாகத் திகழ்கிறது.  மாகாணத்தில் உள்ள பிற நகரங்கள் குவான், டர்காஸ், செரன், சரக்ஸ், ஃபரிமானன், டோர்பட்-இ ஹேடிரிஹே, டோர்பட்-இ ஜாம், டபத், கஃப், ரோஷ்தகர், காஷ்மீர், பர்தாஸ்கன், நிஷாபூர், சபாஸ்வர், கோனாபாத், கலட் ஆகியவை ஆகும்.  இரசாவி கொரசான் மாகாணத்தின் மாவட்டங்களாக கலிலாபாத் கவுண்டி, மஹவெத் கவுண்டி, சேனாரன் கவுண்டி, டர்காஸ் கவுண்டி, கலாட் கவுன்ட், கச்சான் கவுண்டி, மஷ்காட் கவுண்டி, சரசஸ் கவுண்டி, நிஷப்பூர் கவுண்டி, ஃபிரூசே கவுண்டி, கோசாப் கவுண்டி, ஜொய்ய்ய்ன் கவுண்டி, ஜோகாத்தி கவுண்டி, தாவாரான் கவுண்டி, சாப்சேவர் குவாந்தான் கவுன்ட், ரோஷ்கார்க் கவுண்டி, டப்பாட் கவுண்டி, பாக்ஸ்ஜ் கவுண்டி, ஜவேக் கவுண்டி, ஃபரிமின் கவுன்ட், டோர்பாட்-ஜாம் கவுண்டி, டோர்பட்-இ ஹேடரிஹெய்ன் டவுன் & டார்பேபே மற்றும் ஷான்சிஸ் கவுண்டி போன்றவையாகும். இந்த ஈரான் மாகணத்தின் சில முக்கிய நகரங்களாக, குச்சன், தர்காசு, செனரன், சரக், பாஃரிமன், டொர்பட்-இ கெய்தாரீ, டொர்பாட்-இ யாம், டெய்பாத், காஃப், ஈரான், ரோசுத்கர், காசுசுமர், பர்தாசுகன்,, சசேவர், கோனாபாத், கலத், ரசாவி கோரசன் போன்றவற்றைக் கூறலாம். ஈராக்கின் மிகப் பெரிய மாகாணமான கொராசானாக இருந்து 2004 செப்டம்பர் 29 அன்று பிரிக்கப்பட்ட மூன்று மாகாணங்களில் இரசாவி கொரசான் மாகாணமும் ஒன்று ஆகும். இந்த மாகாணமானது 2014 ஆம் ஆண்டு உள்துறை அமைச்சகத்தால் ஈரானின் ஐந்தாம் வட்டாரத்தின் ஒரு பகுதிகாக ஆக்கப்பட்டது. மசுகது என்ற நகரானது, நிருவாகப் பகுதிகளின் தலைமைச் செயலகமாகச் செயற்படுகிறது.
வரலாறு
குராசான் பகுதிகளானது, வரலாற்றுப் பக்கங்கள் முழுவதும் தெரியப்படுத்துவது என்னவென்றால், இதன் நிலப்பகுதிகள் முழுவதும், பல்வேறு அரசப் பரம்பரைகளும், அரசாங்கங்களின் எழுச்சியும், வீழ்ச்சிகளுமாகக் காணப்படுகிறது. குறிப்பாக, அரேபியர்கள், துருக்கியர்கள், குர்துகள், பஷ்டூன்கள், துர்க்மென்சுகளும், மங்கோலியர்களும் இந்நில எல்லைகளை மாறி, மாறி ஆண்டு, பல்வகை மாற்றங்களை, இம்மக்களிடையே, நேரத்திற்கு நேரம் கொண்டு வந்தனர்.
ஈரானின் பண்டையப் புவியியலாளர்கள் ஈரானை("சாசானியப் பேரரசு-Ēranshahr"), எட்டு பிரிவுகளாகப் பிரித்து இருந்தனர். அவற்றுள் குராசன்-இன் நிலப்பரப்பு, மிகவும் செழிப்பானதும், மிகப்பெரியதுமாக இருந்தது. ஈரானுக்குள் நுழைந்த, ஆரிய பழங்குடியினர் வசிப்பதற்கான நடுப்பகுதிகளில் ஒன்றாக, ஈசுபரயென் (Esfarayen), மாகாணம், பிற நகரங்களுக்கு நடுவில் திகழ்ந்தது.
வரலாற்றின் பார்த்தியாப் பேரரசு, கோரசன் பகுதியில் இருந்த மெரி (Merv) நிலப்பகுதியில் பல ஆண்டுகள் இருந்தது. சாசானியப் பேரரசு காலத்தில், இந்த நிலப்பகுதியானது, சாபோத்து (Spahbod-Lieutenant General) என்று அழைக்கப்பட்டவர் ஆட்சி செய்தார். அவருக்கு கீழ் இருந்த நான்கு நிலப்பகுதிகளும், தனித்தனி 'மார்கிரேவ்சு' என்னும் தளபதிகளால் (பாட்கோஸ்பான்" )கட்டுப்படுத்தப்பட்டு, இந்த மாகாணங்கள் நிருவகிக்கப்பட்டன.
பாரசீகத்தை முஸ்லீம்கள் ஆக்கிரமித்த போது கொராசான் நான்கு பகுதிகளாக பிரிக்கப்பட்டது. ஒவ்வொன்றும் இங்கு இருந்த நான்கு பெரிய நகரங்களான நிஷாபர், மெர்வ், ஹெரட், பால்க் போன்றவற்றின் பெயர்களால் அழைக்கப்பட்டன.
651ஆம் ஆண்டில் இஸ்லாமிய அரேபியப் படைகளால் கொராசனை கைப்பற்றப்பட்டது. இப்பகுதி 820 வரை அப்பாசிய மரபினரின் கையில் இருந்தது. அதன்பிறகு 896 ஆம் ஆண்டு ஈரானிய தாஹீத் குலத்தின் ஆட்சியிலும், 900 இல் சாமனித்து வம்சத்தாலும் ஆளப்பட்டது.
கசினியின் மகுமூது 994 இல் கொரசானை வென்றார். 1037ஆம் ஆண்டு செல்யூக் பேரரசின் ஆட்சியாளரான முதலாம் துர்கூல் பேக், நிஷாபூரை வெற்றி கொண்டார்.
1507இல், கொராசான் உஸ்பெக் பழங்குடியினரால் ஆக்கிரமிக்கப்பட்டது. 1747இல் நாதிர் ஷா வின் மரணத்திற்குப் பிறகு இப்பகுதியை ஆப்கானிய துரானியப் பேரரசு கைப்பற்றியது.
கஜார்பரம்பரைக் காலத்தில், இங்கிலாந்தும், அயர்லாந்தும் இணைந்த ஐக்கிய இராச்சியம், ஆப்கானியர்களைத் தங்கள் கிழக்கிந்திய கம்பெனியைப் பாதுகாக்க ஆதரவளித்தனர். இவ்வாறு தான், ஏறாத் நகரமானது, பெர்சியாவிலிருந்து பிரிக்கப்பட்டது. நாசர்-அல்-தின் ஷா, ஏறாத் நகரத்தினைத் திரும்பப் பெற, ஆங்கிலேயர்களைப் போரில் தோற்கடிக்க முடியவில்லை. இறுதியாக, 1903 ஆம் ஆண்டில் 'பாரிஸ் ஒப்பந்தம்' முடிவுக்கு கொண்டு வந்தது. ஹெராத் மற்றும் இன்றைய ஆப்கானிஸ்தான் பகுதிகளையும், ஏறாத் நகரத்தினையும் ஆட்சி செய்ய ஆங்கிலேயர்கள், ஈரானுடன் பிணக்கு ஏற்படுத்திக் கொள்ளவில்லை.
பின்னர் பாரசீகர்களின் கைகளுக்கு வந்த இப்பகுதிகள் ஈராக்கின் மிகப் பெரிய மாகாணமான கொராசானாக இருந்தது. பெரிய குராசான் எனப்பட்ட இது 2004 செப்டம்பர் 29 அன்று  இரசாவி கொரசான் மாகாணம், வடக்கு கொரசான் மாகாணம், தெற்கு கொரசான் மாகாணம் என மூன்று மாகாணங்களாக பிரிக்கப்பட்டது.
சுற்றுலா
இந்த மாகாணத்தில் பல்வேறு வரலாற்றுப் பெருமை வாய்ந்த இடங்களும், இயற்கைச் சூழல் இடங்களும் உள்ளன. அதில் குறிப்பிட்ட தக்கன யாதெனில், கனிம நீர் நீரூற்றுகள், சிறிய ஏரிகள், பொழுதுபோக்கு இடங்கள், குகைகள், பாதுகாக்கப்பட்ட பகுதிகள், பல்வேறு நடைபயணம் பகுதிகள் என்பன ஆகும். இவை தவிர, கோரசன் ஏராளமான மத அடிப்படையிலானக் கட்டிடங்களையும், புனித யாத்திரைகளுக்கு உரிய இடங்களையும் உள்ளடக்கி உள்ளது. இதில் இமாம் ரேசாவும், கோஹர்ஷாத் மசூதியும், பல கல்லறைகளும், இமாம்சாதேக்களும் முக்கிய காணவேண்டிய இடங்களுள் அடங்கும். ஈரானின் கலாச்சாரப் பாரம்பரியம், கோராசனின் மூன்று மாகாணங்களிலும் விட வரலாற்றிலும், கலாச்சாரத்திலும் முக்கியத்துவம் வாய்ந்தவைகள் ஆகும். இம்முக்கியம் வாய்த இடங்கள் என, 1179 தளங்களை பட்டியலிடப் பட்டுள்ளது.
இடுசு(Tus) நகரில், கி.பி 935–1025 ஆண்டுகளில் வாழ்ந்த, அக்கீம் அபு ஈ-காசின் பிர்தௌசி துசி அல்லது பிர்தௌசி (Hakim Abu ʾl-Qasim Ferdowsi Tusi Firdawsi) என்பவர், ஒரு புகழ்பெற்ற பாரசீகக் கவிஞரும், சாநாமா("Shahnameh";"Book of Kings") என்னும் தேசியப் பெருங்காப்பியம் (epic poem) இயற்றியனார். இந்த பெருங்காப்பியமே உலகின் நீளமான, காவியமாகக் கருதப்படுகிறது. இவர் பாரசீகப் பெரும்பாவலரும் ஆவார். எ சாமனிதுப் பேரரசின் காலத்திலும் காசனாவிதுப் பேரரசின் காலத்திலும், அவர் புரவலராக இருந்தபொழுது, இது எழுதப்பெற்றது.
ஈரானின், மாசாத்தில், திமுரிட் காலத்தில் கட்டப்பட்ட, ஒரு பெரிய மசூதி இருக்கிறது. இது இப்போது இமாம் ரேசா சன்னதி வளாகத்திற்குள் உள்ள, வழிபாட்டு அரங்குகளில் ஒன்றாக செயற்படுகிறது. கி.பி 1418 இல், திமுரிட் பரம்பரையைச் சேர்ந்த, சாருக்கின் மனைவி, பேரரசர் கோஹர்ஷாத்தின் உத்தரவின் பேரில், இதனை கட்டி எழுப்பினார். இந்த மசூதியை, கட்டிடக் கலைஞர் கவாமெடின் சிராசி என்ற பன்னாட்டு அரசக் கட்டிடக் கலைஞரின் மேற்பார்வையில் கட்டப்பட்டது. இந்த மசூதிக்குள், கண்கவர் மொசைக் ஓடுகளின் வேலைகளும்,பல்வேறு கல்வெட்டுகளும், அதன் முற்றத்தில், ஷா அப்பாஸ், ஷா சொல்தான் ஹுசைன், ஷா சோலிமான் சபாவிட் போன்ற சஃபாவிட் ஷாக்களின் பெயர்கள் குறிப்பிடப்பட்டு, அவர்கள் சன்னதி மீதான பக்தியையும், அந்த மசூதிக் கட்டிடத்தை செம்மையாக கட்டி எழுப்ப, அவர்கள் செய்த பங்களிப்புகளையும் குறித்த விவரங்கள் காணப்படுகின்றன.
மேற்கோள்கள்
பகுப்பு:ஈரானின் மாகாணங்கள்
ஆரணி (சட்டமன்றத் தொகுதி)
ஆரணி சட்டமன்றத் தொகுதி, இந்தியாவின், தமிழ்நாடு மாநிலத்தில் திருவண்ணாமலை மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 67. இது ஆரணி மக்களவைத் தொகுதியுள் அடங்குகிறது. ஆற்காடு, கலசப்பாக்கம், போளூர், செய்யார், வந்தவாசி, வேலூர் ஆகிய சட்டமன்றத் தொகுதிகள் இதன் எல்லைகளாக அமைந்துள்ளன.
ஆரணி தொகுதியில் முதலியார் சமூகத்தை சேர்ந்தவர்கள் 30 சதவிகிதமும், வன்னியர் சமூகத்தை சேர்ந்தவர்கள் 28 சதவிகிதமும், ஆதிதிராவிடர் சமூகத்தை சேர்ந்தவர்கள் 17 சதவிகிதமும், இதர சமூகத்தினர் 25 சதவிகிதம் உள்ளனர்.
ஆரணி தொகுதியில் விவசாயம், நெசவுத் தொழில், அரிசி ஆலை உள்ளிட்டவை பல்வேறு தொழில்கள் இடம் பெற்றுள்ளன. தமிழ்நாட்டின் நெற்களஞ்சியம் என்று கூறும் அளவிற்கு ஆரணி தொகுதி உள்ளது. அதேபோல், இந்தியாவில் பட்டு உறுபத்தி செய்யும் தொகுதிகளில் ஒன்றாக ஆரணி தொகுதி உள்ளது. ஆரணி பட்டு மிகவும் பிரசித்தி பெற்றது
தொகுதியில் அடங்கியுள்ள பகுதிகள்
ஆரணி நகராட்சி, கண்ணமங்கலம் பேரூராட்சி, ஆரணி வட்டத்தில் உள்ள ஊராட்சிகள்
கடுகனூர், மேல்நகரம்பேடு, மேல்மட்டை, விண்ணமங்கலம், அகத்தேரிப்பட்டு, மாளிகைப்பட்டு, மேல்கொவளைவேடு, வள்ளேரிப்பட்டு, புதுக்கோட்டை, நாவல்பாக்கம், கொருக்கத்தூர், முனுகப்பட்டு, மேல்சீசமங்கலம், திருமணி, மேல்புத்தூர், தேவனாத்தூர் மற்றும் பில்லாந்தி கிராமங்கள்.
வாக்காளர் எண்ணிக்கை
முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:திருவண்ணாமலை மாவட்டம் பகுப்பு:தமிழ்நாடு சட்டமன்றத் தொகுதிகள்
பெண் இனப்பெருக்கத் தொகுதி
மனிதப் பெண்ணின் இனப்பெருக்கத் தொகுதி (human female reproductive system அல்லது பெண் பிறப்புறுப்பு அமைப்பு) இரண்டு முதன்மை பகுதிகளாகப் பிரிக்கப்படுகிறது: வளரும் கருவுருவை தாங்கும், யோனி மற்றும் கருப்பை சுரப்பு நீர்களை சுரக்கும், ஆணின் விந்தணுவை உடற்கூற்றளவில் பாலோப்பியன் குழாய்களுக்கு செல்லவிடும் கருப்பை ஒன்றாகும்; மற்றொன்று உடற்கூற்றளவில் பெண்ணின் சூல்முட்டைகளை உற்பத்தியாக்கும்  சூலகம் ஆகும். இவை உடலின் உள்ளே இருக்கும் உறுப்புக்களாகும். யோனி வெளி உறுப்புக்களான இதழ்கள், யோனிலிங்கம் மற்றும் சிறுநீர் வடிகுழாய் ஆகியவற்றை உள்ளடக்கிய அல்குலைச் சந்திக்கிறது. யோனியை கருப்பையுடன் கருப்பை வாய் இணைக்கிறது; கருப்பையும் சூலகமும் பாலோப்பியன் குழாய்களால் இணைக்கப்பட்டுள்ளன. குறிப்பிட்ட இடைவெளியில் சூலகம் வெளிப்படுத்தும் சூல்முட்டை பாலோப்பியன் குழாய்கள் வழியாக கருப்பையை அடைகிறது.
இவ்வாறு செல்கையில் சூல்முட்டை விந்தணுவை சந்திக்க நேர்ந்தால் விந்தணு உள்புகுந்து முட்டையுடன் கலப்பதால் கருக்கட்டல் நிகழ்கிறது. பொதுவாக கருக்கட்டல் கருக்குழல்களில் நிகழுமெனினும் கருப்பையிலும் நிகழ வாய்ப்புள்ளது. கருக்கட்டலால் உருவான கருவணு கருப்பையின் சுவர்களில் ஒட்டிக் கொள்கிறது. இங்கு கருவணு  முளைய விருத்தி மற்றும் உருவத் தோற்றத்திற்கான செயல்பாடுகளை துவக்குகிறது. வெளியுலகில் பிழைக்குமளவு வளர்ச்சியடைந்த பின்னர் கருப்பை வாய் விரிந்தும் கருப்பை சுருங்கியும் முதிர்கரு யோனி வழியாக வெளியேற்றப்படுகிறது.
உடற்கூற்றளவில் பெண்ணாகப் பிறக்கும்போதே உருவாக்கப்படும் சூல்முட்டைகள் விந்தணுக்களை விட பெரியதாக உள்ளன. சூலகம் ஏறத்தாழ ஒவ்வொரு மாதமும் ஒரு சூல் முட்டையை முதிர வைத்து தன்னுடன் இணைந்துள்ள பாலோப்பியன் குழாய் மூலமாக கருப்பைக்கு அனுப்புகிறது. அங்கு கருக்கட்டவில்லை என்றால் அந்த முட்டை மாதவிடாய் காலத்தில் வெளியேற்றப்படுகிறது.
வெளி இணைப்புகள்
பகுப்பு:இனப்பெருக்கம் பகுப்பு:உடற்கூற்றியல்
ஜேம்ஸ் ஹார்டி
ஜேம்ஸ் ஹார்டி﻿﻿﻿﻿  முழுப்பெயர் ஜேம்ஸ் டேனியல் ஹார்டி (James D.Hardy) (1918, மே 14 - 2003, பிப்ரவரி 19) என்பவர், ஐக்கிய அமெரிக்காவின் பிரபல உறுப்பு மாற்று அறுவை சிகிச்சையின் முன்னோடியாகவும், 20-ஆம் நூற்றாண்டின் முக்கிய மருத்துவக் கண்டுபிடிப்பாளராகவும், மருத்துவத்துறையின் பேராசிரியராகவும் அறியப்படுகிறார். மேலும், அறுவை சிகிச்சை குறித்து பல நூல்களை எழுதியவரும், அறுவை சிகிச்சைகள் குறித்த தகவல்களை வெளியிடும் இதழின் ஆசிரியராகவும், மற்றும், பல்வேறு அறுவை சிகிச்சை அமைப்புகளில் உறுப்பினராகவும் செயல்பட்டாவராவார்.
ஆரம்பகால வாழ்க்கை
ஐக்கிய அமெரிக்காவின் தென் பிராந்திய மாநிலமான அலபாமாவின் நெவாலா எனும் நகரில் 1918-ஆம் ஆண்டு மே 14-இல் பிரெட், ஜூலியா தம்பதியருக்கு முதற் பிள்ளையாக பிறந்தார். அவரது தந்தை பிரெட், சுண்ணாம்பு ஆலை அதிபராவார். ஹார்டி, பள்ளி மாணவனாக இருந்தபோது அந்நாட்டில் கடுமை யான பொருளாதார மந்தநிலை நிலவியதால், பணம் சம்பாதிப்பதற்காக தனது 2 இரட்டைச் சகோதரர்கள் ஜூலியன், டெய்லர், மற்றும் நண்பர்களுடன் சேர்ந்து நடனக் குழு அமைத்தார். மேலும், மேல்நிலைப் பள்ளியில் கால்பந்து குழுவில் இருந்துள்ளார். இதுபோன்ற அனுபவங்கள்தான் வாழ்க்கையில் வெற்றிக்கான உத்வேகத்தை தந்ததாக குறிப்பிட்டுள்ளார்.
படிப்பும் இராணுவ பங்களிப்பும்
1938-இல், அலபாமா பல்கலைக்கழகத்தில் வேதியியல், உயிரியல், ஜெர்மன் மொழியில் பயின்று பட்டப் படிப்பை முடித்த ஹார்டி. 1942-இல் பென்சில்வேனியா பல்கலையில் சேர்ந்து, மருத்துவத்தில் எம்.டி. பட்டம் பெற்றார். மேலும், 1944-ஆம் ஆண்டில் நடந்த இரண்டாம் உலகப்போரின்போது, அமெரிக்க ராணுவத்துக்கு சேவை செய்ய அழைக்கப்பட்டு, ராணுவ சேவையில் 2 ஆண்டுகள் ஈடுபட்டதால், தான் ஒரு அறுவை சிகிச்சை நிபுணராகி, மனித குலத்துக்கு சேவையாற்ற வேண்டும் என்று அவர் முடிவு செய்தார்.
படைப்பும் பணியும்
‘சர்ஜரி அண்ட் தி எண்டோக்ரைன் சிஸ்டம்’ (Surgery and the endocrine System) என்ற தனது முதல் மருத்துவ நூலை 1950-ல் எழுதிய டேனியல் ஹார்டி, அதை தொடர்ந்து பல மருத்துவ நூல்களை எழுதினார். மீண்டும் பென்சில்வேனியா பல்கலையில் சேர்ந்து, மனித உடலின் திரவங்கள் குறித்து ஆய்வு செய்தவர், உடலியல் வேதியியலில் 1951-இல் முதுகலைப் பட்டம் பெற்றார். டென்னஸி பல்கலையில் அறுவை சிகிச்சைத் துறையின் உதவிப் பேராசிரியராகவும், அறுவை சிகிச்சை ஆய்வுக்கான இயக்குநராகவும் நியமிக்கப்பட்டார். 2 ஆண்டுகளில் அறுவை சிகிச்சை துறை தலைவரான இவர், 1955-இல் தொடங்கப்பட்ட மிசிசிபி பல்கலை மருத்துவ மையத்தில் அறுவை சிகிச்சை துறை தலைவராகப் பதவியேற்று, 1987-ஆம் ஆண்டு வரை பணிபுரிந்தார்.
சாதனையும் சர்ச்சையும்
மிசிசிபி பல்கலை மருத்துவ மையத்தில் இவரது தலைமையில் உறுப்பு மாற்று ஆராய்ச்சிகள் தீவிரமாக நடந்தன. இதையடுத்து, பல விலங்குகளிடம் வெற்றிகரமாக இந்த அறுவை சிகிச்சைகளை குழுவாக செய்தனர். முதன்முதலாக 1963-இல் மனித நுரையீரல் மாற்று அறுவை சிகிச்சையை மேற்கொண்ட அக்குழு, விலங்கிடம் இருந்து மனிதனுக்கு இதய மாற்று அறுவை சிகிச்சை செய்தனர். 1964-இல் இரட்டை நுரையீரல் மாற்று அறுவை சிகிச்சை ஆகியவற்றை வெற்றிகரமாக மேற் கொண்ட ஹார்டி, விலங்கிடம் இருந்து மனிதனுக்கு இதய மாற்று அறுவை சிகிச்சை செய்தார். அவ்வறுவை சிகிச்சை வெற்றி பெற்றாலும், சம்பந்தப்பட்ட நபர் 90 நிமிடங்கள் மட்டுமே உயிருடன் இருந்தார். அச்சிகிச்சை சர்ச்சைகளைக் கிளப்பினாலும் இவரது முனைப்பால், மனித இதய மாற்று அறுவை சிகிச்சைத் துறை வளர்ச்சியடைய வழிவகுத்தது.
இலக்கியப்பணியும் இறுதிக்காலமும்
ஜேம்ஸ் டி ஹார்டி, அறுவை சிகிச்சை குறித்து பல நூல்களை எழுதியுள்ளதோடு, அறுவை சிகிச்சைகள் குறித்த தகவல்களை வெளியிடும் இதழின் ஆசிரியராகவும், பல்வேறு அறுவை சிகிச்சை அமைப்புகளில் உறுப்பினராகவும் செயல்பட்டார். அமெரிக்காவில் உள்ள சுமார் 3 டசன் மருத்துவக் கல்லூரிகளிலும், வெளிநாடுகளில் பல பல்கலைகளிலும், கல்லூரிகளிலும் வருகைதரு பேராசிரியராகப் பணிபுரிந்தார். 20-ஆம் நூற்றாண்டின் முக்கிய மருத்துவக் கண்டுபிடிப்பாளரும், உறுப்பு மாற்று அறுவை சிகிச்சை துறையின் முன்னோடியுமான ஜேம்ஸ் ஹார்டி தமது 85-ஆவது அகவையில் 2003-ஆம் ஆண்டு பிப்ரவரி 19-ஆம் நாள் மறைந்தார்.
மேற்கோள்கள்
பகுப்பு:1918 பிறப்புகள் பகுப்பு:2003 இறப்புகள் பகுப்பு:மருத்துவர்கள்
முப்பதாவது இந்திய சர்வதேச திரைப்பட விழா
முப்பதாவது இந்திய சர்வதேச திரைப்பட விழா 1999 ம் ஆண்டு ஜனவரி 10 முதல் -20 வரை இந்தியாவின் ஹைதராபாத் நகரத்தில் நடைபெற்றது. வாழ்நாள் சாதனை விருதுகள் மற்றும் பாராட்டுக்களுக்கு மட்டும் போட்டிகள் இல்லாமல் மட்டுப்படுத்தப்பட்டது. இவ்விழாவில் அர்ஜென்டினா நாட்டின் திரை உலக படங்கள் தனி கவனம் செலுத்தியது, பாலிவுட் நடிகர் தேவ் ஆனந்த் தலைமை விருந்தினராக கலந்து கொண்டார்.
மேற்கோள்கள்
பகுப்பு:இந்தியாவில் திரைப்பட விழாக்கள்
மைதா
மைதா ஒரு இறுதியாக அரைக்கப்பட்டு சுத்திகரிக்கப்பட்ட கோதுமை (தென்னிந்தியாவில் மரவள்ளிக் கிழங்கு) மாவு ஆகும். இந்திய துரித உணவு வகைகளிலும், பேஸ்ட்ரிகள் மற்றும் ரொட்டி போன்ற இந்திய அடுமனைப் பொருட்கள் தயாரித்தலிலும், சில நேரங்களில் பரோட்டா மற்றும் நான் போன்ற பாரம்பரிய இந்திய ரொட்டி தயாரிப்பிலும் பயன்படுகிறது. இழைம தவிடுகள் நீக்கப்பட்ட தானியத்தின் வித்தகவிழையம் (மாச்சத்துக்கொண்ட வெள்ளை பகுதி) கொண்டு தயாரிக்கப்படுகிறது. ஆரம்பத்தில் மஞ்சள் நிற மாவாக இருந்தாலும், பென்சோயில் பெராக்சைடு சலவை செய்யப்பட்டு வெள்ளை நிறமாக மாறுகிறது. இந்த பென்சோயில் பெராக்சைடு சீனா, ஐரோப்பிய ஒன்றியம், (பிரிட்டன் உட்பட, ) நாடுகளில் தடை செய்யப்பட்டுள்ளது குறிப்பிடத்தக்கது. மேலும் அலொட்சான் மூலம் மென்மையாக்கப்படுவதால் விலங்குகள் மற்றும் மற்ற இனங்கள் கணையத்தில் உள்ள பீட்டா செல்கள் அழிக்க அழைக்கப்பட்டு, நீரிழிவு நோய் பாதிக்க காரணமாக அமைகிறது. பெரும்பாலும் மைதாவைவிட தவிடு என அறியப்படும் பழுப்பு வெளித் தோலுடன் அரைக்கப்பட்ட கோதுமை மாவுதான் அதிக நார்ச்சத்துக் கொண்டு ஆரோக்கியமானதாக கருதப்படுகிறது.
மைதா மத்திய ஆசிய மற்றும் தென்கிழக்கு ஆசியவில் உணவாகப் பயன்படுத்தப்படுகிறது. இது இந்தியாவில் சுவரொட்டிகள் ஒட்டுவதற்கான பசையாகவும் பயன்படுத்தப்படுகிறது. தென்னிந்தியாவில், கோதுமை அதிகமில்லாததால் மரவள்ளிக்கிழங்கிலிருந்து மைதா மாவு, ரவை, சேமியா, ஜவ்வரிசி முதலியன தயாரிக்கப்படுகிறது. சேலம், தர்மபுரி பகுதிகள் "ஜவ்வரிசி" உற்பத்திக்கு பெயர்போனவை, அமெரிக்காவில் கிடைக்கும் பேஸ்ட்ரி மாவு மைதாவிற்கு மாற்றாக பயன்படுத்தலாம்.
மேற்கோள்கள்
பகுப்பு:உணவுப் பொருட்கள் பகுப்பு:இந்திய உணவுகள்
லியோனியா
லியோனியா (Leonia) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 4.234 சதுர கிலோ மீற்றர் பரப்பளவைக் கொண்டுள்ளது. இதில் 3.977 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.257 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8,937 ஆகும். லியோனியா நகரத்தின் மக்கள் தொகை அடர்த்தி ஒரு கிலோ மீற்றருக்கு 2,246.9 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
சபினா யாஸ்மின்
சபீனா யாஸ்மின் (Sabina Yeasmin) ஒரு இந்திய அரசியல்வாதி ஆவார். இவர் மேற்கு வங்க அரசாங்கத்தில் நீர் பாசனம், நீர்வழிகள் மற்றும் வட வங்காள மேம்பாட்டுதுறை அமைச்சராக பணியாற்றி வந்தார். இவர் ஒரு சட்டமன்ற உறுப்பினராக மேற்கு வங்காள சட்டமன்றத்தில் மோத்தாபரி தொகுதியிலிருந்து தேர்ந்தெடுக்கப்பட்டார்.
அரசியல் வாழ்க்கை
மேற்கு வங்க அரசாங்கத்தில் மம்தா பானர்ஜியின் முதல் அமைச்சரவையில் முதல் முஸ்லிம் பெண் அமைச்சராக இருந்தார். இந்திய தேசிய காங்கிரஸ் கட்சியின் அரசியல்வாதி ஏ. பி. பி. கானி கான் சவுத்ரி என்பவரின் மருமகள் செக்னாஸ் குவாதரி ஒரு சுயேடசை வேட்பாளராக போட்டியிட்டதால், மோத்தாபரியிலிருந்து சபீனா யாஸ்மின் வெற்றி எளிதாக இருந்தது. மேற்கு வங்க சட்டசபைக்குத் தேர்தெடுக்கப்பட்ட ஏழு முஸ்லிம் பெண் சட்டமன்ற உறூபினர்களில் இவரும் ஒருவர். மம்தா பானர்ஜியின் அரசாங்கத்திலிருந்து வெளியேற காங்கிரஸ் கட்சி முடிவு செய்தபோது இவர் அமைச்சர் பதவியை ராஜினாமா செய்தார். 2018இல் திரிணாமுல் காங்கிரசு கட்சியில் சேர்ந்தார்.
மாவட்ட பரிசத்
சட்டமன்றத் தேர்தலில் போட்டியிடுவதற்கு முன்பு மால்டா மாவட்ட பரிசத்தின் தலைவரானார். 2008 ஆம் ஆண்டில், காளியாச்சக் மால்டா ஜில்லா பரிஷத்தில் ஒரு இடத்தையும் வென்றார்.
சொந்த வாழ்க்கை
இவர் 2000 ஆம் ஆண்டில் கௌர் மகாவித்யாலயாவில் இளங்கலை பட்டமும்,  2002 ஆம் ஆண்டில் வட வங்க பல்கலைக்கழகத்தில் முதுகலை பட்டமும் பெற்றார்.
வெளி இணைப்புகள்
பகுப்பு:வாழும் நபர்கள் பகுப்பு:1978 பிறப்புகள் பகுப்பு:இந்திய முஸ்லிம்கள் பகுப்பு:21-ஆம் நூற்றாண்டு இந்திய அரசியல்வாதிகள்
கோயம்பள்ளி ஊராட்சி
கோயம்பள்ளி ஊராட்சி (Koyampalli Gram Panchayat), தமிழ்நாட்டின் கரூர் மாவட்டத்தில் உள்ள தாந்தோணி வட்டத்தில் அமைந்துள்ளது. இந்த ஊராட்சி, கிருஷ்ணராயபுரம் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2839 பேர் ஆவர். இவர்களில் பெண்கள் 1439 பேரும் ஆண்கள் 1400 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மயூர் ஆறு
மயூர் ஆறு (Mayur River) வங்காளதேசத்தில் பாயும் ஆறு ஆகும். இது முன்னதாக கங்கை ஆற்றின் கிளையாறாக இருந்தது. இந்த ஆறு குல்னா பெருநகரப் பகுதியின் வடமேற்கு எல்லைப்புறத்திற்கு அருகில் ஓடுகிறது. இந்தப் பெருநகரப் பகுதியின் வடிகால்களெல்லாம் இந்த ஆற்றில் கலக்கிறது. இந்த ஆறானது வண்டல் படிவுகளால் ஏற்பட்ட தடைகளால் தடுக்கப்படுகிறது. இந்த ஆற்றின் இயற்கையான அலைப்போக்கானது கதவுகளால் தடுக்கப்படுகிறது.
மேற்கோள்கள்
பகுப்பு:வங்காள தேச ஆறுகள்
இந்தோனேசிய மொழி
thumb|right|இந்தோனேசியாவில் போக்குவரத்துக் குறியீடு.
இந்தோனேசிய மொழி (ஆங்கிலம்: Indonesian language) இந்தோனேசியாவின் அதிகாரப்பூர்வ மொழி. பல நூற்றாண்டுகளாக இந்தோனேசியத் தீவுகளுக்கு இடையே இடைத் தரகர் மொழியாகச் செயற்பட்டு வந்த இந்தோனேசியாவின் ரியாவு மாநிலத்தின் பேச்சு வழக்கினைச் சார்ந்ததாகும்.
இந்தோனேசியா, கிழக்கு திமோர் போன்ற நாடுகளில் பேசப்படுகிறது. மலாய் மொழியைச் சார்ந்தது. 1945-இல் இந்தோனேசியா சுதந்திரம் பெற்றபோது வரையறுக்கப்பட்டுத் தனிமொழியானது. கிட்டத்தட்ட 100% இந்தோனேசியர்களால் சரளமாகப் பேசப்படக் கூடிய இம்மொழி, உலகில் அதிகளவு மக்களால் பேசப்படும் மொழிகளுள் ஒன்றாக விளங்குகிறது.
வரிவடிவம்
அவுத்திரனீசிய மொழிகளில் ஒன்றாகிய இந்தோனேசிய மொழி மலாய மொழியின் தரப்படுத்தப்பட்ட ஒரு வடிவமாகும். இந்தோனேசியாவின் அலுவல் முறை மொழியாகிய இது சிங்கப்பூர், மலேசியா, கிழக்குத் திமோர் போன்ற நாடுகளிலும் பேசப்படுகிறது.
இந்தோனேசியாவில் சாவக மொழியைப் பேசுவோரே பெருமளவிற் காணப்பட்ட போதிலும் பல்லாயிரக் கணக்கான தீவுகளிலும் பல நூற்றுக் கணக்கான மொழிகளும் பல்லாயிரக் கணக்கான வட்டார வழக்குகளும் காணப்படுகின்றன.
முன்னர் இம்மொழி அரபு வரிவடிவத்தைச் சேர்ந்த சாவி எழுத்து முறையில் எழுதப்பட்ட போதிலும் இருபதாம் நூற்றாண்டில் இலத்தீன் எழுத்துக்களில் எழுதப்படத் தொடங்கியது. 1972 ஆம் ஆண்டில் இதன் பழைய எழுத்தமைப்பு மீண்டும் திருத்தியமைக்கப்பட்டது. திருத்தப்பட்ட எழுத்தமைப்புக்கள் பின்வருமாறு:
ஒலி அரிச்சுவடி
உயிர்
உயிர்மெய்
குறிப்புக்கள்
இவை தவிர sh என்பது அரபு மொழியின் ஸாத் எனும் ஒலியையும் th என்பது அரபு மொழியின் தா (இந்தோனேசியாவிலும் மலேசியாவிலும் தோ எனப்படுகின்றது) எனும் ஒலியையும் குறிக்கப் பயன்படுகின்றன. ஆயினும் அஸ்ஹன்தி (Ashanti) என்பது போன்ற சில பெயர்களில் இவை சேர்ந்து வரும் போது இவற்றைப் பிரித்து வாசிக்கப்படுவதுண்டு.
இலத்தீன் எழத்தாகிய X என்பது இந்தோனேசிய மொழிச் சொற்களில் பயன்படுத்தப்படுவதில்லை. இதற்குப் பதிலாக KS ஆகிய இரு எழுத்துக்களுமே பயன்படுத்தப்படுகின்றன. முன்னர் வாடகை வண்டியை Taxi எனக் குறிக்கப்பட்ட போதிலும், தற்காலத்தில் Taksi (தக்ஸி) என்றே எழுதப்படுகிறது.
ஒலியமைப்பு
இந்தோனேசிய மொழியில் குறில், நெடில் வேறுபாடுகள் காணப்படுவதில்லை. ஆயினும் மொழியும் போது வெவ்வேறு இடங்களில் குறிலாகவும் நெடிலாகவும் மொழியப்படுவதுண்டு. பொதுவாக மொழியின் தொடக்கத்தில் வரும் உயிர்மெய் ஓசைகள் குறிலாகவும், நெடிலாக ஒலித்த பின் தொடரும் வேறுபட்ட உயிர் மெய் குறிலாகவும் ஒலிப்பதுண்டு.
ம(ச்)சம் மா(ச்)சம் (macam-macam), ஜலான் ஜாலன் (jalan-jalan) என்பது போன்று ஒரே சொல் இரட்டித்து வரும் போது முதலாவதில் குறிலாகவும் பின்னர் நெடிலாகவும் மொழியப்படும் இடங்களும் காணப்படுகின்றன. ஆயினும் இதற்குப் பொதுவான விதி என்று எதனையும் கூறுவது கடினம்.
தமிழில் காணப்படும் சில ஓசைகள் இந்தோனேசிய மொழியில் காணப்படுவதில்லை. சட்டம் என்பதில் வருவது போன்ற டகர ஒலியோ, வந்தான் என்பதில் வருவது போன்ற தகர ஒலியோ இந்தோனேசிய மொழியில் காணப்படுவதில்லை.
அடம் என்பதில் வருவது போன்ற டகர ஒலி D எனும் எழுத்தினாலும், தரம் என்பதில் வருவது போன்ற தகர ஒலி T எனும் எழுத்தினாலும் குறிக்கப்படுகின்றன. எனவே, bukit (குன்று) என்பதை புக்கிட் என்று ஒலிபெயர்ப்பது போன்ற ஒலிபெயர்ப்புக்கள் பிழையாகி விடுகின்றன. அது புக்கித் என்று ஒலிபெயர்க்கப்பட்டாக வேண்டும்.
இந்தோனேசிய மொழியில் ஒரே எழுத்து இரு வேறு விதமாக மொழியப்படுவதும் இரு எழுத்துக்கள் ஒருங்கமைய மொழியப்படுவதுமுண்டு. அடிப்படையில் இந்தோனேசிய மொழியில் காணப்படாத F, Z போன்ற எழுத்துக்கள் வேற்றுமொழிகளிலிருந்து பெறப்பட்ட சொற்களை எழுதப் பயன்படுகின்ற. ஆயினும் இவை மொழியப்படும் விதம் வேறுபட்டுக் காணப்படும். எடுத்துக் காட்டுக்களாவன:
முற்காலத்தில் V எனும் எழுத்து தமிழின் வகரத்தைப் போன்றே மொழியப்பட்டு வந்துள்ளமை பண்டைய மலாய ஆக்கங்களிலிருந்து தெளிவாகின்றது. பண்டைய கல்வெட்டுக்கள், சுவடிகள் போன்றவற்றை வாசிக்கும் போது இம்முறையே பின்பற்றப்படுகிறது. ஆயினும் வகரம் தற்காலத்தில் W எனும் எழுத்தால் எழுதப்படுகின்ற அதே வேளை, V எனும் எழுத்து F எனும் எழுத்தின் ஓசையை நெருங்கி ஒலிக்கிறது.
E எனும் எழுத்து வருமிடங்களில் எகரமாக மொழியப்படுவதும் அகரத்துக்கும் எகரத்துக்கும் இடைப்பட்டதாக மொழியப்படுவதும் என இரு விதங்களுண்டு. தமிழில் அகரமாக எழுதப்படும் அத்தகைய இடங்கள் இம்மொழியை அறியாத தமிழர்களுக்கு விளங்கிக் கொள்வதில் குழப்பத்தையேற்படுத்தலாம்.
Nasi gudeg என்பதை நாஸி குடெக் என்று கூறுவதில்லை. அது நாஸி குடக் எனப்படுகிறது. Emas, enam, enak போன்ற சொற்களில் உள்ள E என்பது அகரத்துக்கும் எகரத்துக்கும் அஃகானுக்கும் ஒரு முக்கோணமிட்டு நடுவில் ஒலிப்பது போன்று தோன்றும். இதையும் வேறு சில சொற்களின் ஒலியமைப்பையும் பழக்கத்திலேயே புரிந்து கொள்ள வேண்டும்.
எடுத்துக் காட்டாக, tahu என்ற சொல்லில் உள்ள h என்ற எழுத்தைக் குறுக்கி தாஉ என்பது போன்று மொழிந்தால் அறி/அறிவேன் என்றவாறு பொருளேற்படினும், அதிலுள்ள h எழுத்தை அழுத்தி தாகு என்று மொழிந்தால் அது ஒரு உணவுப் பண்டத்தின் பெயராகும்.
இந்தோனேசிய மொழியில் சாவக மொழியைப் போன்றே பெரும்பாலான சொற்களின் இறுதியில் வரும் K எனும் எழுத்து மொழியப்படாதிருப்பதும் சில வேளைகளில் கால் மாத்திரையளவு மொழியப்படுவதுமுண்டு. அத்தகைய சொற்கள் ஆய்த எழுத்து இறுதியில் வருவது போன்றே பெரும்பாலும் மொழியப்படுகின்றன.
எடுத்துக் காட்டாக batuk (பத்துஃ), demak (டெமாஃ), perak (பெராஃ) போன்ற சொற்களைக் குறிக்கலாம். பத்துக் அல்லது பத்துகு என்றவாறோ, டெமாக் அல்லது டெமாகு அல்லது தெமாகு என்றவாறோ, பெராக், பெராகு, பேராக் என்றவாறோ மொழியும் போது இத்தகைய சொற்களின் பொருள் மாறுபடலாம். இவ்வாறான ஒலிபெயர்ப்பு “வட்டுக் கோட்டைக்கு வழிகேட்டால் துட்டுக்கு ரெண்டு கொட்டைப் பாக்கு” என்ற கதையைப் போன்ற நிகழ்வுகளுக்கு வழிவகுக்கலாம்.
ஒலிபெயர்ப்பு
இந்தோனேசிய மொழியில் சில ஓசைகள் தமிழுக்கு நெருங்கி ஒலிக்கின்ற போதிலும் அவற்றுட் சில இந்தோனேசியச் சூழலுக்குப் பழகாத வேற்று மொழிக்காரால் தெளிவாகப் புரிந்து கொள்ளப்படுவது கடினமாகும். அதனால், அது வேற்று மொழிக்காரால் தவறாகப் புரிந்து கொள்ளப்படும் வாய்ப்புக்கள் அதிகம்.
இந்தோனேசிய மொழி, மலேசிய மொழி என்பன ஒரே மொழியின் இரு வேறு தரப்படுத்தல்களே. ஆயினும் இவற்றின் ஜாவி வரிவடிவம், இலத்தீன் வரிவடிவம் என்பன எங்கும் ஒத்திருப்பதுடன் ஒலிப்பு முறையும் ஒன்றாவே இருப்பது கவனத்திற் கொள்ளப்பட வேண்டும். இந்தோனேசியா, மலேசியா, சிங்கப்பூர் போன்ற நாடுகளில் இலத்தீன் எழுத்துக்களால் எழுதப்படும் சொற்கள் ஒரே விதமாகவே மொழியப்படுகின்றன.
இலங்கை, இந்தியா, மலேசியா போன்ற நாடுகள் பிரித்தானிய ஆட்சியின் கீழிருந்த காலத்தில் இலங்கைத் தமிழர்கள் பலர் அன்றைய மலாயாவுக்கு அரசாங்கப் பணிகளுக்காகச் சென்றிருந்தனர். ஆங்கில மொழிக் கல்வி பெற்றிருந்த அவர்களே மலாய மொழிப் பெயர்களைத் தமிழில் எழுதத் தொடங்கியிருந்தனர்.
எனவே அவர்கள் ஆங்கில மொழியில் ஒலிப்பதே போன்று மலாய மொழிப் பெயர்களை எழுதி விட்டனர். இதன் காரணமாக இன்று வரை சில சொற்கள் தமிழில் மலாய மூலத்துக்கு மாற்றமாகவே புழக்கத்திலுள்ளன. எடுத்துக் காட்டுக்கள் சில பின்வருமாறு:
இத்தகைய தவறான ஒலிபெயர்ப்புக்கு மேலும் பல உதாரணங்களைக் காட்டலாம். மலாய்சியா (Malaysia) என்பது மலேசியா என்றெழுதப்படுவதும், மலாயா (Malaya) என்பது மலேயா என்றெழுதப்படுவதும், மலாயு (Melayu) என்பது மலே (Malay) என்றெழுதப்படுவதும், குவாளா ளும்பூர் (Kuala Lumpur) என்பது கோலாலம்பூர் என்றெழுதப்படுவதும் இத்தகைய ஆங்கில வழி ஒலிபெயர்ப்பின் விளைவுகளே.
உண்ணாட்டு மொழிகளின் தாக்கம்
அவரவரது தாய்மொழிக்கு ஏற்றவாறு இந்தோனேசிய மொழிச் சொற்கள் மொழியப்படுவதுமுண்டு. இதன் காரணமாக சாவகம், சுண்டா, மதுரா, பாலி, பத்தா, படாங், அச்சே, கொரொன்தாளோ, மகசார், பஞ்சார் போன்ற பல்வேறு மொழிகளினதும் சொற்கள் இந்தோனேசிய மொழியை வளப்படுத்துகின்றன.
ஆயினும் ஒரே சொல் இரு வேறு மொழிகளில் இரு வேறு பொருள் கொடுப்பதுண்டு. எடுத்துக் காட்டாக, இந்தோனேசிய மொழியில் பீரு என்றால் நீல நிறம். மதுரா மொழியில் பீரு என்றால் பச்சை நிறம்.
இந்தோனேசியாவில் சொற்றொடர்களைச் சுருக்கி மொழியும் வழக்கம் காணப்படுகிறது. பெயர்களையும் அவ்வாறே சுருக்கி மொழிவதுண்டு. எடுத்துக் காட்டாக, நாஸி கோரெங் (nasi goreng) என்பதை நஸ்கோர் (nasgor) என்று மொழிவதும் சுகர்னோ ஹத்தா (Soekarno-Hatta) என்பதை சுத்தா (Soetta) என்றும் மொழிவதும் சர்வ சாதாரணம்.
ஆயினும் இத்தகைய சுருக்கல் இடத்துக்கிடம் வேறுபட்ட விதத்தில் புரிந்து கொள்ளப்படுவதுமுண்டு. எடுத்துக் காட்டாக, ஜகார்த்தாவில் பனிக்கட்டியிட்ட இனிப்பான தேனீர் என்பதை எஸ் தேஹ் மானிஸ் (es teh manis) என்று கூறப்படுகிறது.
இதுவே மேடானில் குளிர்ந்த இனிப்பான தேனீர் என்றவாறு, தேஹ் மானிஸ் டிஙின் (teh manis dingin) என்பதைச் சுருக்கி தேஹ் மாண்டி என்றோ (teh mandi) வெறுமனே மாண்டி (mandi) என்றோ கூறப்படுகிறது. உண்மையிலேயே மாண்டி என்றால் குளித்தல் என்று பொருள். இத்தகைய சொற் பயன்பாடுகள் குழப்பத்தை ஏற்படுத்துவதுண்டு.
வெளி இணைப்புக்கள்
பகுப்பு:மலாய-பொலினீசிய மொழிகள் பகுப்பு:இந்தோனேசிய மொழிகள்
சோஹா அலி கான்
சோஹா அலி கான் பட்டோடி (Soha Ali Khan Pataudi பிறப்பு அக்டோபர் 4, 1978) ஓர் இந்திய திரைப்பட நடிகை ஆவார். இவர் முதன்மையாக ஹிந்தி திரைப்படத் துறையில் தனது பணிக்காக அறியப்பட்டாலும், பெங்காலி மற்றும் ஆங்கில மொழி திரைப்படங்களிலும்  நடித்திருக்கிறார்.
வாழ்க்கை வரலாறு
சோஹா அலி கான் 4 அக்டோபர் 1978 இல் பிறந்தார். நடிகை ஷர்மிளா தாகூர் மற்றும் பட்டோடியின் 9 வது நவாபின் மன்சூர் அலிகான் பட்டோடியின் இளைய மகள் இவர். இவரது தந்தை மற்றும் தாத்தா, இப்திகார் அலி கான் பட்டோடி இருவரும் இந்திய துடுப்பாட்ட அணியின் முன்னாள் அணித் தலைவர்கள். அவரது மூத்த சகோதரர் சைஃப் அலி கான் ஒரு பாலிவுட் நடிகர் மற்றும் அவரது மூத்த சகோதரி சபா அலி கான், நகை வடிவமைப்பாளர் ஆவார். பாலிவுட் திரைப்படமான தில் மாங்கே மோரில் (2004) இவர் அறிமுகமானார். இவர் பெங்காலி திரைப்படமான அன்டர் மஹால் (2005) மற்றும் ரங் தே பசந்தி (2006) ஆகிய படங்களில் நடித்தார். அவர் கோயா கோயாக் சந்த் மற்றும் 99 என்னும் 2009 ஆம் ஆண்டு திரைப்படத்தில் தோன்றினார். எம்ரான் ஹஷ்மிக்கு துணையாக தும் மிலே திரைப்படத்தில் நடித்துள்ளார்.
வலது|thumb|235x235px| கணவர் குணால் கெமுவுடன் கான். சோஹா அலி கானுக்கு நடிகர் குணால் கெமுவுடன் பாரிசில் ஜூலை 2014 இல் திருமணம் நிச்சயமானது. திருமணம் மும்பை 25 ஜனவரி 2015 அன்று நடந்தது. 29 செப்டம்பர் 2017 அன்று இவர்களுக்கு ஒரு மகள் பிறந்தாள்.
மேற்கோள்கள்
<references group="" responsive="">
வெளி இணைப்புகள்
பகுப்பு:1978 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள்
ஆங்கிலேய-நேபாளப் போர்
ஆங்கிலேய-நேபாளப் போர் (1814–16) (Anglo-Nepalese War) (नेपाल-अङ्ग्रेज युद्ध), பிரித்தானிய கிழக்கிந்திய நிறுவனம் தங்கள் ஆட்சிப் பரப்பை விரிவாக்கும் நோக்கில், நேபாள இராச்சியத்திற்கு எதிராக, கிபி 1814 - 1846 ஆண்டுகளில்  தொடுத்த போராகும். போரின் முடிவில் இருதரப்பினரும், மார்ச், 1816 இல் சுகௌலி உடன்படிக்கையின் படி, நேபாள இராச்சியத்தினரால்  பிற இராச்சியத்தினரிடமிருந்து கைப்பற்றியிருந்த (தற்கால) கார்வால், குமாவுன், சிக்கிம், டார்ஜிலிங் மற்றும் மேற்கு தராய் சமவெளிப் பகுதிகள் ஆங்கிலேயர்களுக்கு விட்டுத்தரப்பட்டது.
மேற்கு தராய் பகுதி, கிழக்கிந்தியக் கம்பெனி ஆட்சியாளர்களுக்கு விட்டுத் தரப்பட்டதால், ஆண்டு ஒன்றுக்கு இரண்டு இலட்சம் ரூபாய், நேபாள இராச்சியத்திற்கு நட்ட ஈடு வழங்க கிழக்கிந்தியக் கம்பெனி ஆட்சியினரால் ஒப்புக் கொள்ளப்பட்டது. கிழக்கிந்தியக் கம்பெனிப் படைகள் காத்மாண்டு சமவெளியைக் கைப்பற்றும் நோக்கில் நேபாள இராச்சியத்தின் மீது படையெடுத்தனர். இதற்காக கம்பெனி ஆளுநர் மொய்ரா அதிக விலை கொடுக்க வேண்டியதாயிற்று.
வரலாற்றுப் பின்னணி
ஷா வம்சத்தை நிறுவிய கோர்க்காலிகளின் மன்னர் பிரிதிவி நாராயணன் ஷா, கிபி 1767ல் நடைபெற்ற கீர்த்திப்பூர் போர் மற்றும் 1768ல் நடைபெற்ற காத்மாண்டு போர்களில், நேவாரிகளான மல்லர்களின் காத்மாண்டு சமவெளியை கைப்பற்றி, தனது தலைநகரை காட்மாண்டுவில் நிறுவினார். பின்னர் நேபாளத்தின் பெரும் பகுதிகளை வென்று நேபாள இராச்சியத்தை நிறுவினார். இப்போர்களில் மல்லர்களுக்கு உதவ வந்த 2,500 படைகள் கொண்ட ஆங்கிலேய கம்பெனிப் படைகள், மலைப்பாங்கான பகுதிகளில் போரிடப் பயிற்சி இல்லாததால்  தோற்றன.
1791ல் நேபாளத்தின் மேற்கு பகுதியின் குமாவுன், கார்வால் மற்றும் நேபாளத்தின் கிழக்கில் சிக்கிம் போன்ற பெரும் பகுதிகளை கைப்பற்றிய, பிரிதிவி நாராயணன் ஷாவின் பேரன் ராணா பகதூர் ஷா, நேபாள இராச்சியத்தை மேலும் விரிவாக்கினார்.
போருக்கான காரணங்கள்
கம்பெனி ஆட்சியாளர்கள், இந்தியாவில் தங்களது ஆட்சிப் பரப்பை விரிவாக்கிக் கொண்டிருந்த நேரத்தில், நேபாளிகள், மேற்கில் உள்ள குமாவுன் இராச்சியம் மற்றும் கார்வால் இராச்சியங்களை வென்றதுடன், கிழக்கில் உள்ள சிக்கிம் நாட்டையும் வென்று நேபாள இராச்சியத்துடன் இணைத்துக் கொண்டனர். இதனால் நேபாளிகள் மீது ஆங்கிலேயர்கள் எரிச்சல் அடைந்தனர்.
வணிகம்
கிபி 1792 மற்றும் 1795ல் கிழக்கிந்திய கம்பெனியினர், திபெத்திற்கான தங்கள் வணிக வழித்தடங்களை, நேபாளம் வழியாக நடத்த, நேபாள மன்னரிடம் அனுமதி கோர தூதுக் குழுக்களை அனுப்பினர். ஆங்கிலேயர்களின் கோரிக்கையை நேபாள மன்னர் ஏற்க மறுத்துவிட்டார்.
எல்லைப் பிணக்குகள்
கிபி 1800களின் முடிவில், நேபாள ராஜாமாதா ராணி ராஜேந்திர லெட்சுமி ஆட்சிக் காலத்தில், பால்பா மலைப்பகுதி மற்றும் தராய் சமவெளியின் ரூபந்தேஹி பகுதிகள் நேபாள இராச்சியத்துடன் இணைக்கப்பட்டது. கிழக்கிந்திய கம்பெனி ஆட்சியின் பாதுகாப்பு பகுதியில் இருந்த ரூபந்தேகி பகுதியை 1804 முதல் 1812 முடிய ஷா வம்ச மன்னர்கள் தங்கள் கட்டுப்பாட்டில் வைத்திருந்தனர். இதுவே 1814 ஆங்கிலேய-நேபாளப் போருக்கான முக்கியக் காரணம் ஆகும்.
போர்
தராய் சமவெளிகள் எளிதாக வெற்றி பெற்ற 8,000 படைவீரர்களைக் கொண்ட ஆங்கிலேயர்கள், மக்வான்பூரை கைப்பற்றி, காத்மாண்டுவை கைப்பற்ற முயன்றனர்.
ஆங்கிலேயர்களின் 4,500 வீரர்கள் கொண்ட இரண்டாவது படையினர், நேபாளிகள் கைப்பற்றிருந்த தற்கால உத்தராகண்ட் மாநிலத்தின் குமாவுன் மற்றும் கார்வா இராச்சித்தை நேபாளிகளிடமிருந்து கைப்பற்றினர்.